  
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՄԱՍԻՍ ՀԱՄԱՅՆՔ   
գիծ**

**ԱՐՁԱՆԱԳՐՈՒԹՅՈՒՆ N 6**30 ՀՈՒՆԻՍԻ 2017թվական  
  
**ԱՎԱԳԱՆՈՒ ՀԵՐԹԱԿԱՆ ՆԻՍՏԻ**

Համայնքի ավագանու նիստին ներկա էին ավագանու բոլոր անդամներ:

**Համայնքի ղեկավարի հրավերով ավագանու նիստին մասնակցում էին`**

**Նիստը վարում էր  համայնքի ղեկավար` Դավիթ Համբարձումյանը**

**Նիստը արձանագրում էր աշխատակազմի քարտուղար` Վարդան Գաբրիելյանը**

Լսեցին  
**ՄԱՍԻՍ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 23.01.2017Թ.N08-Ա ՈՐՈՇՄԱՄԲ ՀԱՍՏԱՏՎԱԾ N1 ՀԱՎԵԼՎԱԾԻ 3-ՐԴ ԿԵՏՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**/Զեկ.** [***ԽԱՉԻԿ ԽԱՉԱՏՐՅԱՆ***](http://masiscity.am/Pages/DocFlow/DFRedirect.aspx?id=428&to=employee)**/**

Ղեկավարվելով ,,Իրավական ակտերի մասին,, Հայաստանի Հանրապետության օրենքի 70-րդ հոդվածի 2-րդ մասի 3-րդ կետի պահանջներով և ելնելով անհրաժեշտությունից **Մասիս քաղաքային համայնքի ավագանին որոշում է՝**

1.Մասիս քաղաքային համայնքի ավագանու 23.01.2017թ. ,,Աղբահանության վճար վճարողների հաշվառման կարգը սահմանելու, աղբահանության վճար վճարողների հաշվառումը, աղբահանության վճար հաշվարկելը, ինչպես նաև այդ վճարի գանձումը, բյուջետային հաշիվ մուտքագրելը ,,Մաքուր Մասիս,, ՓԲԸ-ին վերապահելու, սանիտարական մաքրման, աղբահանության սխեմաները հաստատելու և Մասիս քաղաքային համայնքի ավագանու 2012թ. դեկտեմբերի 24-ի թիվ 75-Ա որոշումը ուժը կորցրած ճանաչելու մասին,, N08-Ա որոշմամբ հաստատված ,,1.Սահմանել աղբահանության վճար վճարողների հաշվառման կարգը համաձայն N1հավելվածի,, հավելվածի 3-րդ կետի 3.8 ենթակետը  շարադրել հետևյալ խմբագրությամբ`

 ,,3.8 Համայնքի իրավաբանական անձանց հետ կնքել աղբահանության ծառայության պայմանագրեր՝ Մասիսի համայնքապետարանի անունից:

,,Աղբահանության դիմաց վճարումները իրականացվում են բանկային փոխանցումով՝  գումարները համայնքային բյուջե մուտքագրման միջոցով, կամ կանխիկ վճարվում է ,,   Մաքուր Մասիս,, ՓԲԸ-ի կողից համապատասխան լիազորություն ունեցող անձանց կամ համայնքի ղեկավարի կողմից սահմանված անձանց՝ համայնքապետարանի կողմից տրամադրված աղբահանության վճարների գանձման անդորրագրերի հիման վրա,,:

Լսեցին  
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԱՍԻՍ ՔԱՂԱՔԱՅԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԵՐՆ ԱՃՈՒՐԴ-ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ**

**/Զեկ.** [***ՎԻՏՅԱ ԱԶԱՏԽԱՆՅԱՆ***](http://masiscity.am/Pages/DocFlow/DFRedirect.aspx?id=329&to=employee)**/**

Ղեկավարվելով ,,Տեղական ինքնակառավարման մասին,, Հայաստանի Հանրապետության օրենքի 18-րդ հոդվածի 1-ին մասի 21-րդ կետի, Հայաստանի Հանրապետության հողային օրենսգրքի 67-րդ հոդվածի պահանջներով, հաշվի առնելով համայնքի ղեկավարի առաջարկությունը՝ **Մասիս քաղաքային համայնքի ավագանին որոշում է.**

1.Թույլատրել համայնքի ղեկավարին համայնքային սեփականություն հանդիսացող  մեկ միավոր 0.01462 հա (խառը կառուցապատման` 0.00851 հա, հասարակական կառուցապատման՝ 0.00611 հա) հողն աճուրդ-վաճառքի միջոցով օտարելու՝ համաձայն կից ցուցակի:  
2.Հաստատել մեկնարկային գին տվյալ պահին գործող հողի կադաստրային արժեքի չափով:

|  |  |
| --- | --- |
|  | Ավագանու անդամներ |
|  |  |

Համայնքի ղեկավար  
ԴԱՎԻԹ ՀԱՄԲԱՐՁՈՒՄՅԱՆ\_\_\_\_\_\_\_\_\_\_\_\_\_\_\_\_

Նիստն արձանագրեց`  Վարդան Գաբրիելյանը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_